**Anexa nr.2 b**



**MANUAL DE IDENTITATE VIZUALĂ**

**Abrevieri**

**CE – Comisia Europeană**

**FM – Fondul pentru modernizare**

**MIV – Manualul de identiate vizuală pentru Fondul pentru modernizare**

**ME – Ministerul Energiei**

**UE – Uniunea Europeană**

**CUPRINS**

**Introducere**

**Elemente generale ale Fondului pentru modernizare**

**Reguli de identitate vizuală**

**Modele**

1. **Introducere**

Pentru asigurarea unei identități vizuale unitare, MIV se aplică în cazul tuturor proiectelor finanțate prin Fondul pentru Modernizare – Tranziția către neutralitate climatică.

Utlizarea MIV este obligatorie, în relația cu toate aspectele Fondului pentru modernizare, pentru ME, alte instituții cu rol în gestionarea FM, precum și beneficiarilor. Această obligație va fi inclusă în contractele de finanțare, acordurile, protocoalele ce au ca obiect gestionarea FM.

În situația în care costurile aferente activităților de informare și publicitate nu sunt incluse în bugetul proiectului, beneficiarii finanțării trebuie să prevadă resursele bugetare necesare îndeplinirii obligațiilor privind informarea și publicitatea din bugetul propriu.

Manualul de identitate vizuală al FM conține un set de reguli de utilizare a elementelor vizuale fundamentale, pentru care sunt stabilite aspecte definitorii precum culori acceptate și fonturi.

Prin respectarea prevederilor MIV nu este limitată abordarea creativă a conceptelor de materiale de informare și comunicare.

1. **Elemente generale ale Fondului pentru modernizare**

Fondul pentru modernizare (,,FM”) este un instrument nou de finanțare ce contribuie la obiectivele Pactului ecologic european prin sprijinirea unei tranziții juste din punct de vedere social către o economie verde.

Statele membre care, în anul 2013, au înregistrat un PIB pe cap de locuitor la prețurile pieței (în euro) sub 60 % din media Uniunii sunt beneficiare ale FM, respectiv: Bulgaria, Croația, Cehia, Estonia, Ungaria, Letonia, Lituania, Polonia, România și Slovacia.

FM a fost instituit de Directiva (UE) 2018/410 a Parlamentului European şi a Consiliului din 14 martie 2018 de modificare a Directivei 2003/87/CE în vederea rentabilizării reducerii emisiilor de dioxid de carbon și a sporirii investițiilor în acest domeniu și a Deciziei (UE) 2015/1814, pentru sprijinirea investițiilor în modernizarea sistemelor energetice și îmbunătățirea eficienței energetice,

inclusiv finanțarea proiectelor de investiții la scară mică, în concordanță cu obiectivele cadrului de politici ale Uniunii privind clima și energia pentru 2030 și cu obiectivele pe termen lung prevăzute în Acordul de la Paris.

Perioada de implementare a FM este 2021-2030.

FM este constituit din veniturile obținute prin licitarea pe piață a 2% din totalul certificatelor alocate statelor membre prin schema EU-ETS pentru perioada 2021-2030. România are alocat un procent de 11,98% din totalul de 2 % din cantitatea totală de certificate alocate statelor membre prin schema EU-ETS pentru perioada 2021-2030, pe care o poate utiliza pentru finanțarea investițiilor, astfel cum este prevăzut în Anexa IIb la Directiva EU-ETS revizuită.

Totodată, Directiva EU-ETS prevede posibilitatea ca statele membre beneficare ale FM să poată transfera total sau parțiale alocarea acordată cu titlu gratuit în temeiul art. 10c, precum și posibilitatea transferului total sau parțial al cuantumului certificatelor din Fondul de Solidaritate prevăzut la art. 10 alin. (2) lit. b). De această posibilitate au uzat 5 state membre beneficiare, respectiv Croația, Cehia, Lituania, România și Slovacia.

Guvernanța Fondului pentru Modernizare

Directiva (EU) 2018/410 prevede că Fondul pentru modernizare funcționeză sub răspunderea Statelor Membre beneficiare și definește rolurile și responsabilitățile Statelor Membre beneficiare, ale Băncii Europene de Investiții (BEI), si ale Comitetului de Investiții și Comisiei Europene.

1. **Reguli de identitate vizuală**

Beneficiarii proiectelor finanțate prin FM, precum și instituțiile implicate în gestionarea FM, și în legătură cu acestea, au obligația de a informa despre finanțatori (inclusive parteneri) și de a face cunoscute activitățile și rezultatele finanțării. MIV a fost conceput pentru a asigura respectarea acestor obligații.

În utilizarea regulilor de identitate vizuală, toate părțile implicate acționează în spiritul parteneriatului și al ajutorului reciproc. Excepții de la aceste obligații se pot face ulterior obținerii acordului ME.

Beneficiarii proiectelor finanțate prin FM, precum și instituțiile implicate în gestionarea FM pot utiliza în aplicarea MIV, fără a se limita la acestea, următoarele forme: comunicate de presă, anunțuri, mape, afișe, secțiuni dedicate pe website-ul propriu, postări pe conturile de social media, broșuri, bannere, prezentări, fly-ere, evenimente/dezbateri/training etc.

Beneficiarii proiectelor finanțate prin FM, pentru asigurarea respectării regulilor de identitate vizuală, utilizează cel puțin următoarele:

* Comunicat de presă pentru începerea proietului, în termen de 30 de zile de la semnarea contractului de finanțare;
* Secțiune dedicată pe website-ul propriu sau cu link pe website-ul propriu, promovată de un anunț privind investiția finanțată;
* Comunicat de presă pentru finalizarea implementării proiectului, în termen de 30 de zile de la efecturarea ultimei rambursări din cadrul proiectului.

***Logo-uri și sigle***



Antetul care va apărea pe toate materialele de promovare aferente proiectului finanțat din FM:

Textul ”FONDUL PENTRU MODERNIZARE – Tranziția către neutralitate climatică”, mijloc sus;

Logo-ul CE, stânga sus;



Logo-ul BEI, miloc sus;



Logo-ul Guvernului României, dreapta sus.



Adresa de internet: <https://modernisationfund.eu/>, stanga jos

Denumirea Ministerului Energiei, dreapta jos

Denumirea DGASFE, central jos.

Secțiunile web/site-urile dedicate proiectului vor conține în mod obligatoriu urmatoarele informații:

* Denumirea proiectului
* Valoarea totală, cu reflectarea procentului de finanțare prin FM
* Localizare, cu identificarea fiecărei investiții
* Activitatile principale ale proiectului
* Indicatorii proiectului
* Date de contact pentru diferite observatiii/intrebari in legatura cu implementarea proiectului

Pentru documentele în limba engleză se vor folosi:



* ”MODERNISATION FUND – Accelerating the transition to climate neutrality”, mijloc sus
* Logo-ul CE, stânga sus



* Logo-ul BEI, mijloc sus



* Logo-ul Guvernului României, dreapta sus



* Denumirea Ministerului Energiei,
* Denumirea DGASFE,
* Adresa web <https://modernisationfund.eu/>.